La disposició addicional tercera de la Llei 15/1997, de 24 de desembre, de taxes i preus públics de la Generalitat de Catalunya estableix que si es modifiquen o creen taxes, o se n'actualitzen els imports, els departaments de la Generalitat de Catalunya que gestionin les taxes afectades han de publicar en el Diari Oficial de la Generalitat de Catalunya, amb efectes merament informatius, una relació de les taxes vigents que gestionen, en què identifiquin els serveis i les activitats que meriten cadascuna d'aquelles i la quota corresponent.
La Llei 2/2007, de 5 de juny, del Diari Oficial de la Generalitat de Catalunya, modifica la rúbrica del capítol II del títol II de la Llei 15/1997, de 24 de desembre, i els capítols 52 i 53 d'aquesta Llei.
L'article 42 de la Llei 16/2007, de 21 de desembre, de pressupostos de la Generalitat de Catalunya per al 2008 eleva el tipus de quantia fixa de les taxes vigents de la Generalitat per a l'any 2008, i estableix que resten exceptuades de l'augment fixat les taxes les quotes de les quals siguin objecte de modificació per la Llei de mesures fiscals i financeres que acompanya la Llei.
L'article 2 de la Llei 17/2007, de 21 de desembre, de mesures fiscals i financeres modifica el títol II de la Llei 15/1997, de 24 de desembre, entre d'altres, els articles 49, 50.1, 50.2 lletres a i b, 55 i 56, relatius a taxes que es gestionen en l'àmbit competencial del Departament de la Presidència.
Per tot això, de conformitat amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Donar publicitat, a efectes informatius, a la relació de les taxes vigents que es gestionen en l'àmbit competencial del Departament de la Presidència, que s'especifiquen a l'annex d'aquesta Ordre.
Taxes que es gestionen en l'àmbit competencial del Departament de la Presidència
a) Tenen una bonificació de 2 euros per vehicle les persones que participen en activitats o esdeveniments autoritzats pel Patronat, promoguts per persones físiques o jurídiques legalment constituïdes, que transcorren dins la zona urbana de la muntanya de Montserrat i que tenen un abast o un contingut cultural, esportiu, religiós o social.
b) Les persones que s'allotgen al recinte urbà, als refugis de la muntanya, i també les que fan ús dels serveis de funicular, de restauració i d'hoteleria al recinte urbà de la muntanya de Montserrat, tenen una bonificació única de 2 euros per vehicle.
Aquesta bonificació no és acumulable a l'establerta per la lletra a.
Taxa per la publicació d'anuncis en el DOGC, gestionat per l'Entitat Autònoma del Diari Oficial i de Publicacions de la Generalitat de Catalunya.
a) La quota de la taxa per la publicació d'anuncis en el Diari Oficial de la Generalitat de Catalunya no sotmesos a exempció per la normativa vigent és de 0,05984 euros per caràcter.
La quota corresponent als anuncis amb termini d'urgència és de 0,09104 euros per caràcter.
En aquests imports s'inclou la publicació de l'edició en llengua catalana i la publicació de l'edició en llengua castellana.
b) Les insercions que es retirin de publicació després d'haver estat presentades meriten una quota equivalent al 50% de la que correspon, en cas de publicació, per a la taxa normal.
c) Les insercions retirades de publicació a les quals s'ha aplicat la taxa d'urgència no tenen dret a retorn.
La quota de la taxa per la publicació d'anuncis en el Diari Oficial de la Generalitat de Catalunya té una bonificació del 25% per als anuncis que sobrepassen els 10.000 caràcters.